*It Don't Come Easy er også et musikkalbum fra Radka Toneff*.

**«It Don't Come Easy»** er en sang skrevet og først utgitt på singel-plate av Ringo Starr på The Beatles' plateselskap Apple Records i april 1971. Den nådde topplassering på hitlistene i Canada, fjerdeplass på listene i både USA og Storbritannia, og femteplass i Norge. Det var Ringo Starrs endelige gjennombrudd som soloartist etter tiden med The Beatles, selv om han hadde utgitt to LP-albumer med sparsomt salg. Denne sangen ble i lang tid regnet som Starrs *signaturlåt*.

Plateomslaget oppgir Starr som komponist og tekstforfatter alene, selv om det er kjent at George Harrison bidro med mye råd og hjelp. Innspillingen er gjort med hjelp fra mange andre kjente artister også, i tillegg til George Harrison finner vi også Klaus Voormann på bassgitar, Stephen Stills på piano, og flere medlemmer fra gruppa Badfinger med gitar og bakgrunnsvokal.

Innspilling
-----------

Førsteinnspillingen(e) av sangen ble gjort i februar 1970 i Abbey Roads studio 2. På denne tiden var sangen ikke helt ferdig, og ble innspilt med arbeidstittelen *You Gotta Pay Your Dues*. Loggene forteller om tallrike enkeltopptak, av hvilke opptak #20 ble valgt. George Martin var produsent under disse opptakene. Dagen etter la George Harrison på noen gitarakkorder og litt overdub, men sangen ble så lagt til side, fordi den neppe ville bli ferdig til å bli med på Ringos album Sentimental Journey, som ble sluppet i slutten av mars.

I mars re-mikset George Harrison opptaket fra februar igjen, nå var tittelen endret til det navn den etterhvert ble kjent under. Sangen ble igjen lagt til side. Rykter om at en singel-utgivelse var i vente ble avvist av plateselskapet, som heller håpet på en hit fra LP-en *«Sentimental Journey»*. Sangen *Early 1970* var holdt for mer aktuell, siden teksten omhandlet perioden da Beatles gikk hver til sitt. Dessuten var denne melodien enda mer Ringo's egen, han sto for hoveddelen av tekst og musikk, og han sto for vokal, gitar og trommer. Imidlertid ble ikke Sentimental Journey noen salgssuksess, og Apple utsatte singel-utgivelsen. I stedet slapp de etterhvert ut *«Beaucoups of Blues»*, tittelsporet fra Ringos Country-LP utgitt i september 1970, uten at denne nådde noen høye plasseringer.

I oktober 1970 gjorde George Harrison noen flere endringer på «It Don't Come Easy». Han mikset sammen opptakene #20 og #30 gjort på våren. Eric Clapton hadde bidratt på gitar under opptak #30, men hans gitarakkorder er knapt hørbare i den nye miksen.

Utgivelser
----------

Først i april 1971 fant Apple tiden inne til å slippe Ringo til med en ny singelplate. Nå var «It Don't Come Easy» ferdig, og den ble valgt som A-side, mens den tidligere planlagte utgivelsen *Early 1970* ble B-side. Denne utgivelsen ble en langt større suksess, og altså regnet som Ringos signaturlåt. Sangen ble foreløpig ikke gitt ut på album. Men da George Harrison gjennomførte sin støttekonsert i Madison Square Garden 1. august, til inntekt for den nye staten Bangladesh, deltok Ringo på konserten og på tilhørende plateutgivelse. Med flere støttespillere enn dem som hadde vært med på singel-innspillingen, gjorde denne konserten sitt til å få singelen inn på listene igjen i flere land der den hadde rukket å falle ut av listene siden sommeren.

Sangen ble neste gang funnet på album i 1975, på Starrs 1975 *Blast from Your Past*, samlingen av Apple2 greatest hits. 

I 1991 ble «It Don't Come Easy» lagt til som bonusspor på CD-versjonene av *Ringo*, sammen med *Down and Out* og *Early 1970*.

Referanser
----------

1. ↑  VG-lista Juli 1971

| * v
* d
* r
Ringo Starr |
| --- |
| Singler | *Beaucoups of Blues*  **·** *It Don’t Come Easy*  **·** *Back Off Boogaloo*  **·** *Photograph*  **·** *You’re Sixteen*  **·** *Oh My My*  **·** *Only You (And You Alone)*  **·** *No No Song*  **·** *Snookeroo*  **·** *(It's All Down to) Goodnight Vienna*  **·** *A Dose of Rock 'n' Roll*  **·** *Hey! Baby*  **·** *Las Brisas*  **·** *You Don't Know Me at All*  **·** *Drowning in the Sea of Love* **·** *Sneaking Sally Through The Alley* **·** *Tango All Night* **·** *Lipstick Traces (on a Cigarette)* **·** *Heart On My Sleeve* **·** *Tonight* **·** *Wrack My Brain* **·** *Private Property* **·** *In My Car* **·** *Weight of the World* **·** *Never Without You* **·** *Liverpool 8* **·** *The Official BBC Children in Need Medley* **·** *Walk with You* **·** *Postcards from Paradise* |
| Studioalbum | *Sentimental Journey*  **·** *Beaucoups of Blues*  **·** *"Ringo"*  **·** *Goodnight Vienna*  **·** *Ringo’s Rotogravure*  **·** *Ringo the 4th*  **·** *Bad Boy*  **·** *Stop and Smell the Roses*  **·** *Old Wave*  **·** *Time Takes Time*  **·** *Vertical Man*  **·** *Ringo Rama*  **·** *Choose Love*  **·** *Liverpool 8*  **·** *Y Not* **·** *Ringo 2012* **·** *Postcards from Paradise* |
| Konsertalbum | *Ringo Starr and His All-Starr Band*  **·** *Ringo Starr and His All Starr Band Volume 2: Live from Montreux*  **·** *Ringo Starr and His Third All-Starr Band-Volume 1*  **·** *VH1 Storytellers*  **·** *King Biscuit Flower Hour Presents Ringo & His New All-Starr Band*  **·** *Extended Versions*  **·** *Tour 2003*  **·** *Ringo Starr and Friends*  **·** *Ringo Starr: Live at Soundstage*  **·** *Ringo Starr & His All Starr Band Live 2006*  **·** *Live at the Greek Theatre 2008* |
| Samlealbum | *Blast From Your Past*  **·** *Starr Struck: Best of Ringo Starr, Vol. 2*  **·** *The Anthology... So Far*  **·** *Photograph: The Very Best of Ringo Starr*  **·** *Ringo 5.1: The Surround Sound Collection*  **·** *Icon* |
| Julealbum | *I Wanna Be Santa Claus* |
| Barnealbum | *Scouse the Mouse* |
| Spillefilmer | *A Hard Day's Night*  **·** *Help!* **·** *Magical Mystery Tour* **·** *Yellow Submarine* **·** *Candy* **·** *The Magic Christian* **·** *200 Motels* **·** *Blindman* **·** *That'll Be the Day* **·** *Son of Dracula* **·** *Lisztomania* **·** *Sextette* **·** *Caveman* **·** *Princess Daisy* **·** *Give My Regards to Broad Street* **·** *Princess Daisy* **·** *Alice in Wonderland* |
| Relaterte artikler | Diskografi  **·** The Beatles  **·** All-Starr Band  **·** Maureen Starkey  **·** Barbara Bach  **·** Zak Starkey  **·** Lokomotivet Thomas og vennene hans **·** Startling Music |


|  |  |
| --- | --- |
| Oppslagsverk/autoritetsdata | MusicBrainz
 |